พระราชบัญญัติลบล้างมลทินให้แก่ผู้ต้องคำพิพากษาให้ลงโทษในกรณีเกณฑ์แรงงานหรือทรัพย์สินในระหว่างมหาสงครามอาเซียบูรพา พ.ศ. 2489
ประกาศวันที่ 1946-12-24

content: พระราชบัญญัติ ลบล้างมลทินให้แก่ผู้ต้องคำพิพากษา ให้ลงโทษในกรณีเกณฑ์แรงงานหรือทรัพย์สินในระหว่าง มหาสงครามอาเซียบูรพา พ.ศ. ๒๔๘๙
content: ในพระปรมาภิไธยสมเด็จพระเจ้าอยู่หัวภูมิพลอดุลยเดช คณะผู้สำเร็จราชการแทนพระองค์ รังสิต กรมขุนชัยนาทนเรนทร พระยามานวราชเสวี ให้ไว้ ณ วันที่ ๗ ธันวาคม พ.ศ. ๒๔๘๙ เป็นปีที่ ๑ ในรัชกาลปัจจุบัน
content: โดยที่เป็นการสมควรลบล้างมลทินให้แก่ผู้ที่ต้องคำพิพากษาให้ลงโทษในกรณีเกณฑ์แรงงานหรือทรัพย์สินในระหว่างมหาสงครามอาเซียบูรพา พระมหากษัตริย์โดยคำแนะนำและยินยอมของรัฐสภาจึงมีพระบรมราชโองการให้ตราพระราชบัญญัติขึ้นไว้ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติลบล้างมลทินให้แก่ผู้ต้องคำพิพากษาให้ลงโทษในกรณีเกณฑ์แรงงานหรือทรัพย์สินในระหว่างมหาสงครามอาเซียบูรพา พ.ศ. ๒๔๘๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในพระราชบัญญัตินี้ คำว่า “ในระหว่างมหาสงครามอาเซียบูรพา” ให้หมายความว่าขณะที่ประเทศไทยเข้าสู่ภาวะสงครามมหาสงครามอาเซียบูรพาตั้งแต่วันที่ ๘ ธันวาคม พ.ศ. ๒๔๘๔ จนถึงวันที่ ๑๖ สิงหาคม พ.ศ. ๒๔๘๘
sectionNo: 4
content: มาตรา ๔ บรรดาผู้ต้องคำพิพากษาให้ลงโทษในกรณีขัดคำสั่งเกี่ยวกับการเกณฑ์แรงงานหรือทรัพย์สิน ในระหว่างมหาสงครามอาเซียบูรพา อันเป็นผิดตามกฎหมายลักษณะอาญา พระราชบัญญัติเกณฑ์พลเมืองอุดหนุนราชการทหาร พุทธศักราช ๒๔๖๔ พระราชบัญญัติให้อำนาจในการเตรียมการป้องกันประเทศ พุทธศักราช ๒๔๘๔
sectionNo: 4
content: พระราชบัญญัติลักษณะเกณฑ์จ้าง รัตนโกสินทรศก ๑๑๙ กฎอัยการศึก พ.ศ. ๒๔๕๗ หรือบรรดาคำสั่ง ข้อบังคับซึ่งออกตามความในกฎอัยการศึก พ.ศ. ๒๔๕๗ หรือกฎหมายอื่นใดอันเกี่ยวด้วยการเกณฑ์แรงงานหรือทรัพย์สินให้ถือเสมือนว่ามิได้เคยต้องคำพิพากษาในคดีนั้น ๆ
sectionNo: 5
content: มาตรา ๕ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ พลเรือตรี ถ. ธำรงนาวาสวัสดิ์ นายกรัฐมนตรี